उत्तर प्रदेश व राजस्थान में कश्मीरी छात्रों के साथ हुई बदसलूकी पर कड़ा रुख अख्तियार करते हुए केंद्रीय गृहमंत्री राजनाथ सिंह ने शुक्रवार को राज्यों के मुख्यमंत्रियों से कहा कि उनके प्रदेशों में रहने वाले कश्मीरियों का उत्पीड़न करने वालों के खिलाफ वे कार्रवाई करें। राजनाथ सिंह ने राजस्थान के मेवाड़ यूनिवर्सिटी में पढ़ाई करने वाले कश्मीरी छात्रों पर हुए हमले की निंदा की। यूनिवर्सिटी में पढ़ने वाले कश्मीरी छात्रों के एक समूह को स्थानीय लोगों ने कथित रूप से ‘आतंकवादी’ व ‘पत्थरबाज’ कहा और उनकी पिटाई की। स्थानीय लोगों ने कश्मीर घाटी में सुरक्षा बलों पर होने वाली पत्थरबाजी से नाराज होकर यह कदम उठाया।